นิกเกอิปิดเช้าพุ่ง 131.71 จุด หลังเยนอ่อนรับเฟดส่งสัญญาณขึ้นดบ.
นิกเกอิปิดเช้าพุ่ง 131.71 จุด หลังเยนอ่อนรับเฟดส่งสัญญาณขึ้นดบ.
31 ส.ค. 2559

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าพุ่งขึ้น 131.71 จุด หรือ 0.79% แตะที่ 16,857.07 จุด เนื่องจากนักลงทุนเข้าซื้อหุ้นกลุ่มส่งออกอย่างคึกคัก หลังจากที่เงินเยนอ่อนค่าลงเมื่อเทียบกับสกุลเงินดอลลาร์ ภายหลังจากที่นายสแตนลีย์ ฟิสเชอร์ รองประธานธนาคารกลางสหรัฐ (เฟด) ได้ออกมาส่งสัญญาณเพิ่มเติมว่า เฟดจะปรับขึ้นอัตราดอกเบี้ยในระยะใกล้นี้